Vir doeleindes van hierdie Hoofstuk , tensy uit die samehang anders blyk , beteken-- ' ' aansoek ' ' 'n aansoek ingevolge artikel 30 of 32 ; ' ' belanghebbende persoon ' ' enige persoon wat 'n wesenlike belang in die welstand van 'n slagoffer het , met inbegrip van 'n gade , permanente lewensmaat van dieselfde of teenoorgestelde geslag , ouer , voog , familielid , sorggewer , kurator , berader , geneesheer , gesondheidsorgvoorsiener , sosiale werker of onderwyser of onderwyseres van so 'n slagoffer ; ' ' geneesheer ' ' 'n persoon wat as 'n geneesheer ingevolge die Wet op Gesondheidsberoepe , 1974 ( Wet No . 56 van 1974 ) , geregistreer is en wat , vir doeleindes van artikel 33 , gemagtig is om liggaamsmonsters soos in hierdie Hoofstuk beoog , te neem ; ' ' liggaamsmonster ' ' enige liggaamlike monster wat gebruik kan word om die aan-of afwesigheid van MIV-infeksie vas te stel ; ' ' liggaamsvog ' ' enige liggaamlike stof wat MIV of 'n ander seksueel oordraagbare infeksie kan bevat , maar nie speeksel , trane of sweet nie ; ' ' misdryf ' ' 'n misdryf , behalwe 'n seksuele misdryf , ten opsigte waarvan die MIV-status van die beweerde oortreder relevant kan wees vir doeleindes van ondersoek of vervolging ; ' ' MIV ' ' die Menslike Immunogebreksvirus ; ' ' MIV-toets ' ' enige aanvaarde of medies erkende toets om die aan-of afwesigheid van MIV-infeksie in 'n persoon vas te stel ; ' ' ondersoekbeampte ' ' 'n lid van die Suid-Afrikaanse Polisiediens wat vir die ondersoek van 'n beweerde seksuele misdryf of 'n ander misdryf verantwoordelik is of 'n lid wat kragtens sy of haar bevel optree ; ' ' PEP ' ' Na-blootstellingspro.lakse ( ' ' Post Exposure Prophylaxis ' ' ) ; ' ' seksuele misdryf ' ' 'n seksuele misdryf ingevolge hierdie Wet waarin die slagoffer aan die liggaamsvog van die beweerde oortreder blootgestel kon word ; ' ' slagoffer ' ' enige persoon wat beweer dat 'n seksuele misdryf teenoor hom of haar gepleeg is ; en ' ' verpleër ' ' of ' ' verpleegster ' ' iemand wat as sodanig ingevolge enige tersaaklike wetgewing geregistreer is en wat , vir doeleindes van artikel 33 , gemagtig is om liggaamsmonsters in hierdie Hoofstuk beoog , te neem .